
กระทรวงการพัฒนาสังคมและความมั่นคงของมนุษย์
คำนำ


การจัดทำยุทธศาสตร์กระทรวงการพัฒนาสังคมและความมั่นคงของมนุษย์ ได้ใช้กระบวนการมีส่วนร่วมของภาคประชาชนกลุ่มต่าง ๆ             อันประกอบด้วย   ผู้ทรงคุณวุฒิทางวิชาการ ด้าน เด็ก  เยาวชน ผู้ด้อยโอกาส คนพิการ และผู้สูงอายุ  ผู้แทนจากภาคเอกชน  ภาคธุรกิจ  ผู้นำชุมชน ข้าราชการและพนักงานในสังกัดกระทรวงการพัฒนาสังคมและความมั่นคงของมนุษย์ เพื่อกำหนดวิสัยทัศน์และยุทธศาสตร์ของกระทรวง ทั้งนี้ คณะรัฐมนตรี ได้ให้ความเห็นชอบยุทธศาสตร์กระทรวงการพัฒนาสังคมและความมั่นคงของมนุษย์   เมื่อวันที่  11  มีนาคม  2546


ดังนั้น  กระทรวงการพัฒนาสังคมและความมั่นคงของมนุษย์ จึงได้แปลงยุทธศาสตร์ดังกล่าวเป็นแนวทางการปฏิบัติราชการ ในช่วงปี พ.ศ. 2548-2551  เพื่อให้การปฏิบัติงานสามารถตอบสนองต่อความต้องการของประชาชนและนโยบายของรัฐบาล อย่างมีเอกภาพ ตรวจสอบได้  และมีความเชื่อมโยงในการปฏิบัติงานซึ่งกันและกันระหว่างภาคีเครือข่ายทั้งภาครัฐ ภาคเอกชนและภาคประชาชน      ตามหลักการบริหารราชการแบบมุ่งผลสัมฤทธิ์   ทั้งนี้  กระทรวงฯได้รับความร่วมมือจากหน่วยงานที่เกี่ยวข้องทั้งส่วนกลาง ส่วนภูมิภาค องค์กรเอกชนและภาคประชาชน ในการแสดงความคิดเห็นเพิ่มเติมและกลั่นกรองเพื่อกำหนดเป้าหมายที่ควรดำเนินงานให้บรรลุภารกิจที่มุ่งหวัง อันเป็นการประสานเชื่อมโยงให้เกิดการทำงานร่วมกันในระดับกระทรวง ต่อไป


 ผลสำเร็จของการจัดทำยุทธศาสตร์ครั้งนี้ กระทรวงการพัฒนาสังคมและความมั่นคงของมนุษย์ขอขอบคุณผู้มีส่วนเกี่ยวข้องทุกท่านที่มีความมุ่งมั่นในการปฏิบัติราชการ เพื่อพัฒนาสังคมให้น่าอยู่  และสร้างหลักประกันให้ประชาชนและครอบครัวพึ่งพาตนเองได้ในที่สุด  













      ( นายสรอรรถ    กลิ่นประทุม )

